ताज एक्सप्रेस ट्रेन में लगी मामूली आग, सभी यात्री सुरक्षित
उत्तर रेलवे के मुख्य जनसंपर्क अधिकारी (सीपीआरओ) दीपक कुमार ने बताया, “आग बुझा ली गई, सभी यात्री सुरक्षित हैं। यह मामूली आग थी। असल में आग से ज्यादा यह धुआं था।”
नई दिल्ली. देश की राजधानी नई दिल्ली को आगरा कैंट के रास्ते झांसी से जोड़ने वाली ताज एक्सप्रेस के एक कोच में आज सुबह आग लग गई। ये आग ट्रेन के वातानुकूलित कोच में लगी। हालांकि गनीमत ये रही कि आग मामूली थी।उत्तर रेलवे ने बताया कि सुबह सात बजकर 40 मिनट पर धुआं उठने की जानकारी मिलने के बाद ट्रेन को तकनीकी जांच के लिए निजामुद्दीन और पलवल खंड के बीच पड़ने वाले हरियाणा के असाओती स्टेशन पर रोका गया।एक आधिकारिक प्रवक्ता ने बताया कि ब्रेक जाम होने की वजह से आग लगी थी।उत्तर रेलवे के मुख्य जनसंपर्क अधिकारी (सीपीआरओ) दीपक कुमार ने बताया, “आग बुझा ली गई, सभी यात्री सुरक्षित हैं। यह मामूली आग थी। असल में आग से ज्यादा यह धुआं था।”